Emma Gaggiotti Richards

Emma Gaggiotti Richards (1825–1912) oli Itaalia maalikunstnik, kes tegutses ühtlasi ka Inglismaal. Ta valmistas viis maali kuninganna Victoria ja prints Albertile.

 Elu 
Ta oli Camillo ja Angelina Gaggiotti tütar. Sündinud 1825. aastal Roomas, kasvas ta üles Anconas. Teda õpetas maalima Nicola Consorti. Tema isa Camillo Gaggiotti oli sõjaminister. 

15. veebruaril 1849 abiellus ta ajakirjanik Alfred Bate Richardsiga.

1850. aastal kinkis prints Albert kolm maali: "Usk", "Lootus" ja "Heategevus" oma naisele kuninganna Victoriale. Arvatakse, et kuninganna nägi kunstniku autoportreed 1851. aastal Kuninglikus Akadeemias näitusel ja tellis teise autoportree, mille ta kinkis 1853. aastal jõuludeks prints Albertile. Järgmisel aastal naasis Richards Itaaliasse, kus ta jätkas maalimist. Üks tema töödest oli Alexander von Humboldti portree. 

Aastatel 1865–1904 elas kunstnik Firenzes.

Richards kolis 1904. aastal Velletri ja suri seal 1912. aastal.

 Pärand 
Inglise kuninglikus kunstikogus on viis tema maali ja kolm neist, "Usk", "Lootus" ja "Heategevus", on välja pandud Osborne'i majas. Teine tema maal on välja pandud Londonis riiklikus portreegaleriis.

Galerii

 Viited 

Kategooria:Itaalia maalikunstnikud
Kategooria:Sündinud 1825
Kategooria:Surnud 1912